14. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 117 της 14 Απρ. /12 Μαΐου 1987 (ΦΕΚ Α΄  65) Όργανα που αποφασίζουν ή γνωμοδοτούν και ειδικές ρυθμίσεις σε θέματα έργων που εκτελούνται από την Επιχείρηση Αστικών Συγκοινωνιών (ΕΑΣ). Έχοντας υπόψη: 1.Την παρ. 3 του άρθρ.19 και την παρ. 3 του άρθρ. 18 του Νόμ. 1418/84 (Δημόσια έργα και ρυθμίσεις συναφών θεμάτων» (ΦΕΚ 23 Α΄). 2.Την υπ’ αριθ. 756/86 γνωμοδότηση του Συμβουλίου της Επικρατείας μετά από πρόταση των Υπουργών Περιβάλλοντος, Χωροταξίας και Δημοσίων Έργων και Μεταφορών και Επικοινωνιών, αποφασίζουμε: Αρμόδια Όργανα Άρθρ.1.Αρμόδιοι για τη λήψη αποφάσεων, κατά τις διατάξεις του Νόμ. 1418/84 «Δημόσια έργα και ρυθμίσεις συναφών θεμάτων» και των Π.Δ/των τα οποία εκδίδονται σε εκτέλεσή του για τα έργα που εκτελούνται από την Επιχείρηση Αστικών Συγκοινωνιών (ΕΑΣ) είναι το Διοικητικό Συμβούλιο, ο Πρόεδρος του Διοικητικού Συμβουλίου ή τα εξουσιοδοτημένα όργανα σύμφωνα με τις οργανωτικές διατάξεις της ΕΑΣ και όπως ειδικότερα ορίζεται στα επόμενα άρθρα. Ορισμοί Άρθρ.2.-1.Τα αρμόδια όργανα στα οποία αναφέρεται το προηγούμενο άρθρο είναι ειδικότερα: α)«Εργοδότης «ή «κύριος του έργου» είναι η Επιχείρηση Αστικών Συγκοινωνιών (ΕΑΣ). β)«Διευθύνουσα Υπηρεσία» ή «Επιβλέπουσα Υπηρεσία» είναι η τεχνική υπηρεσία της ΕΑΣ που είναι αρμόδια σύμφωνα με τις εκάστοτε ισχύουσες οργανωτικές διατάξεις για τη μελέτη και την εκτέλεση των έργων της ΕΑΣ. γ)«Προϊσταμένη Αρχή» ή «Εποπτεύουσα Αρχή» είναι το μέλος του Διοικητικού Συμβουλίου μόνιμης απασχόλησης ειδικότητας Πολιτικού Μηχανικού. Σε περίπτωση που έχουν διορισθεί ως μέλη του Διοικητικού Συμβουλίου μόνιμης απασχόλησης δύο Πολιτικοί Μηχανικοί, καθήκοντα Προϊσταμένης Αρχής ασκεί ο ένας από αυτούς σύμφωνα με τις οργανωτικές διατάξεις της ΕΑΣ. Οι αρμοδιότητες της Προϊσταμένης Αρχής ασκούνται με την επιφύλαξη των διατάξεων της επομένης παραγράφου. 2.Το Διοικητικό Συμβούλιο εγκρίνει τις πιστώσεις για την κατασκευή των έργων και ασκεί καθήκοντα Προϊσταμένης Αρχής, όσον αφορά: α)την έγκριση ή ακύρωση ή τη μερική επανάληψη της δημοπρασίας, και β)την έγκριση διενέργειας διαγωνισμού μεταξύ περιορισμένου αριθμού προσκαλουμένων εργοληπτικών επιχειρήσεων ή απευθείας ανάθεσης του έργου. Τεχνικό Συμβούλιο Άρθρ.3.-1.Το Τεχνικό Συμβούλιο συγκροτείται με απόφαση του Διοικητικού Συμβουλίου της ΕΑΣ και αποτελείται από: α)Ένα μέλος του Διοικητικού Συμβουλίου που είναι τεχνικός, ως Πρόεδρος, που ορίζεται με τον αναπληρωτή του με την απόφαση συγκρότησης του Τεχνικού Συμβουλίου. β)Ένα τεχνικό υπάλληλο της ΕΑΣ διπλωματούχο Ανωτάτων Εκπαιδευτικών Ιδρυμάτων που ορίζεται με τον αναπληρωτή του με πρόταση του Προέδρου του Διοικητικού Συμβουλίου. γ)Ένα τεχνικό υπάλληλο της Γενικής Γραμματείας Δημοσίων Έργων του Υπουργείου Περιβάλλοντος, Χωροταξίας και Δημοσίων Έργων, κατηγορίας ΠΕ, βαθμού Α ή Β που ορίζεται με τον αναπληρωτή του από τον Υπουργό Περιβάλλοντος, Χωροταξίας και Δημοσίων Έργων. δ)Ένα υπάλληλο του Υπουργείου Μεταφορών και Επικοινωνιών, Πολιτικό Μηχανικό, βαθμού Α ή Β που ορίζεται με τον αναπληρωτή του με απόφαση του Υπουργού Μεταφορών και Επικοινωνιών. ε)Τον Προϊστάμενο της Διευθύνουσας τα έργα υπηρεσίας ο οποίος και εισηγείται το θέμα, τον οποίο αναπληρώνει σε περίπτωση απουσίας του ή κωλύματος ο νόμιμος αναπληρωτής του. 2.Καθήκοντα Γραμματέα εκτελεί υπάλληλος της ΕΑΣ που ορίζεται με τον αναπληρωτή του με την ίδια απόφαση συγκρότησης του Συμβουλίου. 3.Ο Πρόεδρος του Συμβουλίου μπορεί να καλεί στις συνεδριάσεις οποιοδήποτε υπάλληλο ή ιδιώτη για παροχή πληροφορίας ή γνώμης σχετικά με τα θέματα που συζητούνται στο Συμβούλιο. 4.Το Τεχνικό Συμβούλιο είναι σε απαρτία όταν είναι παρόντες ο Πρόεδρος ή ο αναπληρωτής του και δύο από τα μέλη του. 5.Οι αποφάσεις και γνωμοδοτήσεις, λαμβάνονται με απόλυτη πλειοψηφία των παρόντων μελών. Σε περίπτωση ισοψηφίας υπερισχύει η ψήφος του Προέδρου. 6.Το Τεχνικό Συμβούλιο παρέχει τη γνώμη του για θέματα που ορίζει ο Νόμ. 1418/84 και τα εκτελεστικά αυτού δ/τα, καθώς επίσης και για κάθε θέμα που παραπέμπει σ’ αυτό το Διοικητικό Συμβούλιο, ο Πρόεδρος του Διοικητικού Συμβουλίου ή τα εξουσιοδοτημένα όργανα σύμφωνα με τις οργανωτικές διατάξεις της ΕΑΣ. Παρεκκλίσεις-Πρότυπα συμβατικά τεύχη Άρθρ.4.-1.Όπου επιτρέπονται παρεκκλίσεις από τις κείμενες διατάξεις για τη μελέτη και κατασκευή έργων της ΕΑΣ εγκρίνονται από τον Πρόεδρο του Διοικητικού Συμβουλίου της ΕΑΣ μετά γνώμη του Τεχνικού Συμβουλίου. (Αντί για τη σελ. 350,815) Σελ.350,815(α) Τεύχος 1267-Σελ. 85 Λεωφορεία Περιοχής Πρωτεύουσας 21.Ζ.δ.14 2.Πρότυπα συμβατικά τεύχη που δεν καλύπτονται από αντίστοιχα της Γενικής Γραμματείας Δημοσίων Έργων     του    Υπουργείου        Περίβάλλοντος, Χωροταξίας και Δημοσίων Έργων εγκρίνονται με κοινή απόφαση των Υπουργών Περιβάλλοντος, Χωροταξίας και Δημοσίων Έργων και Μεταφορών και Επικοινωνιών μετά από γνώμη του Τεχνικού Συμβουλίου και πρόταση του Διοικητικού Συμβουλίου της ΕΑΣ. Διεθνείς Διαγωνισμοί Άρθρ.5.-Οι διακηρύξεις διεθνών δημοσίων διαγωνισμών για έργα που αφορά το παρόν δ/γμα, εγκρίνονται από το Διοικητικό Συμβούλιο μετά γνώμη του Τεχνικού Συμβουλίου. Αιτήσεις Θεραπείας Άρθρ.6.-1.Στις αιτήσεις θεραπείας του αναδόχου που ασκούνται σύμφωνα με τις διατάξεις του άρθρ. 12 του Νόμ. 1418/84 αποφασίζει ο Πρόεδρος του Διοικητικού Συμβουλίου μετά από γνώμη του Τεχνικού Συμβουλίου. 2.Οι αιτήσεις αυτές απευθύνονται στον Πρόεδρο του Διοικητικού Συμβουλίου της ΕΑΣ και εκδίδονται στη Διευθύνουσα το έργο Υπηρεσία ή την Προϊσταμένη Αρχή χωρίς να απαιτείται κοινοποίηση στον Υπουργό Περιβάλλοντος, Χωροταξίας και Δημοσίων Έργων. 3.Αιτήσεις θεραπείας του κυρίου του έργου διέπονται από τις διατάξεις της παρ. 5 του άρθρ. 12 του Νόμ. 1418/84. Τελικές διατάξεις Άρθρ.7.-1.Στα έργα της ΕΑΣ των οποίων οι συμβάσεις διέπονται από προγενέστερες διατάξεις του Νόμ. 1418/84 αποφασίζουν ή γνωμοδοτούν σύμφωνα με τις προγενέστερες αυτές διατάξεις, τα όργανα που προσδιορίζονται με το παρόν δ/γμα. 2.Τα θέματα που δεν ρυθμίζονται ειδικά με τις διατάξεις του παρόντος, διέπονται από το Νόμ. 1418/84 και τα Π.Δ/τα και τις κανονιστικές αποφάσεις που εκδίδονται κατ’ εξουσιοδότησή του. 3.Η ισχύς του δ/τος αυτού αρχίζει από τη δημοσίευσή του στην Εφημερίδα της Κυβερνήσεως. Για τις νεώτερες διατάξεις, σχετικά με τις αστικές συγκοινωνίες στην περιοχή Πρωτευούσης , βλ. ανωτ. σελ. 313 και επομ.. Σελ.350,816(α) Τεύχος 1267-Σελ.86 21.Ζ.δ.14 Λεωφορεία Περιοχής Πρωτεύουσας 